ประกาศ ก.ศป. เรื่อง การกำหนดหลักเกณฑ์การเป็นผู้ทรงคุณวุฒิที่จะได้รับแต่งตั้งเป็นตุลาการในศาลปกครองสูงสุด
ประกาศ ก
ประกาศ ก.ศป.
เรื่อง การกำหนดหลักเกณฑ์การเป็นผู้ทรงคุณวุฒิ
ที่จะได้รับแต่งตั้งเป็นตุลาการในศาลปกครองสูงสุด[๑]
 

อาศัยอำนาจตามความในมาตรา ๑๓ (๓)
แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ก.ศป.
ออกประกาศไว้ ดังต่อไปนี้

ข้อ ๑ ผู้ทรงคุณวุฒิในสาขานิติศาสตร์
รัฐศาสตร์ รัฐประศาสนศาสตร์ เศรษฐศาสตร์ หรือสังคมศาสตร์ ที่จะได้รับการแต่งตั้งเป็นตุลาการในศาลปกครองสูงสุดต้อง
(๑)
เป็นผู้ที่สำเร็จการศึกษาในระดับปริญญาตรีขึ้นไปในสาขานิติศาสตร์ รัฐศาสตร์ รัฐประศาสนศาสตร์ หรือเศรษฐศาสตร์
หรือเป็นผู้ที่สำเร็จการศึกษาในระดับปริญญาตรีขึ้นไปในสาขาสังคมศาสตร์อื่น
โดยได้รับปริญญาสังคมศาสตร์ อักษรศาสตร์ หรือศิลปศาสตร์ ที่เน้นการศึกษาวิชาเกี่ยวกับนิติศาสตร์
รัฐศาสตร์ รัฐประศาสนศาสตร์ เศรษฐศาสตร์ การเมืองการปกครอง
หรือสังคมวิทยาจากสถานศึกษาในประเทศหรือต่างประเทศที่ ก.พ. รับรอง และ
(๒)
เป็นหรือเคยเป็นตุลาการในศาลปกครองชั้นต้น หรือเป็นผู้ผ่านการอบรมหลักสูตรพนักงานคดีปกครองหรือหลักสูตรกฎหมายปกครองหรือหลักสูตรกฎหมายมหาชนที่
ก.ศป. รับรอง

ข้อ ๒
ผู้ทรงคุณวุฒิในการบริหารราชการแผ่นดินที่จะได้รับการแต่งตั้งเป็นตุลาการในศาลปกครองสูงสุดต้อง
(๑)
เป็นผู้ที่สำเร็จการศึกษาในระดับปริญญาตรีขึ้นไปและดำรงตำแหน่งหรือเคยดำรงตำแหน่งบริหารที่ได้รับเงินประจำตำแหน่งประเภทบริหารตามพระราชกฤษฎีกาการได้รับเงินประจำตำแหน่งของข้าราชการและผู้ดำรงตำแหน่งผู้บริหารซึ่งไม่เป็นข้าราชการ
พ.ศ. ๒๕๓๘ มาแล้วไม่น้อยกว่าสิบปี และ
(๒)
เป็นหรือเคยเป็นตุลาการในศาลปกครองชั้นต้น หรือเป็นผู้ผ่านการอบรมหลักสูตรพนักงานคดีปกครองหรือหลักสูตรกฎหมายปกครองหรือหลักสูตรกฎหมายมหาชนที่
ก.ศป. รับรอง

ข้อ ๓ ภายในระยะเวลาห้าปีนับแต่วันที่ประกาศนี้ใช้บังคับ
มิให้นำความใน (๒) ของข้อ ๑ และ (๒) ของข้อ ๒ มาใช้บังคับ

ข้อ ๔ ให้ ก.ศป.
มีอำนาจตีความและวินิจฉัยปัญหาเกี่ยวกับการปฏิบัติตามประกาศนี้

ข้อ ๕ ให้ประธานศาลปกครองสูงสุดรักษาการตามประกาศนี้


ประกาศ ณ วันที่ ๑๙ ธันวาคม พ.ศ.๒๕๔๔
อักขราทร
จุฬารัตน
ประธานศาลปกครองสูงสุด
ประธานกรรมการตุลาการศาลปกครอง



























ปรียนันท์/พิมพ์
๑๘/๔/๔๕
หทัยภัทร/แก้ไข
๒๓/๒/๒๕๕๐



[๑]
ราชกิจจานุเบกษา เล่ม ๑๑๘/ตอนที่ ๑๑๙ ก/หน้า ๑๘/๒๙ ธันวาคม ๒๕๔๔